Document ID: /roh_data/filtered/fineweb-2-filterrobots_roh.jsonl.gz/34114

Durant las ultimas emnas è il dumber da publicaziuns sa reducì massivamain en connex cun il coronavirus. Sco in'analisa da l'intermediatur da plazzas Adecco mussà èn ils inserats sa reducids per 26% durant las ultimas duas emnas. Curt avant ch'il Cussegl federal aveva annunzià la situaziun extraordinaria ils 16 da mars era anc vegni registrà in plus da 4% en cumparaziun cun il quartal da l'onn passà.
La reducziun regordia fitg a crisas dal passà sco per exempel a la crisa da bancas il 2008. Grazia a lavur curta sajan las schanzas per in restabiliment a media vista però meglras, uschia ils auturs da l'analisa.